Odense Adresse-Contoirs Efterretninger, 1827-08-21
Lovgivning. 1 August 1827. Kongeligt Reskript til Gouvernøren over Fyens Stift, Hs. Kongel. Høihed Prinds Christian Frederik, af følgende Jndhold: Frederik den Sjette, af Guds Naade Konge til Danmark, &c. &c. Vor venlige Hilsen og hvad Vi ellers formedelst Slægtskab mere kjært og godt formaae. Høibaarne Fyrste, Os Elskelig kjære Hr. Fætter, Os er ved Vort Danske Kancellie allerunderdanigst bleven foredraget et i Følge Eders Kjærligheds Opfordring forfattet og nu ledsaget med Eders Kjærligheds Betænkning indkommet Andragende fra Magistraten i Vor Kjøbstad Odense i Vort Land Fyen, betræffende en hensigtsmæssigere Organisation af det borgerlige Jndrulleringsvæsen i bemeldte Bye. Efterat have overveiet denne Sag med samtlige dens Omstændigheder, og den af Vort Danske Kancellie over samme afgivne Betænkning, ville Vi allernaadigst have fastsat som følger: a. (ligelydende med den i Avisen Nr. 120 indførte Kancellie=Plakat, angaaende Ophævelsen af Borger=Væbningens anden Afdeling.) b. Til at ordne det borgerlige Jndrulleringsvæsen i Odense anordnes en borgerlig JndrulleringsKommission, bestaaende af Borgmesteren, Politiemmesteren, Stadshauptmanden, Chefen for Brandkorpset og en af Stadens eligerede Mænd, som dertil af Amtmanden udnævnes, for hvilken Vi allernaadigst have approberet følgende Reglement. - Ved bemeldte Reglement (som her bliver for vidtløftigt at meddele) foreskrives Reglerne ved Mandskabets Jndskrivning og Udslettelse af Borger=Væbningens forskjellige Roller, hvortil Huusværterne strax, og for Fremtiden kort efter hvert Aars Mai Maaneds Skiftetid affordres Oplysning om alle de Personer af Mandkjønnet, som opholde sig i Huset, efter et Enhver især meddelende trykt Schema. De Forsømmelige, saavelsom dem, der maatte befindes at have fordulgt Sandheden, er Kommissionen bemyndiget til at diktere Mulkter fra 2 indtil 10 Rbd. Sølv og for øvrigt at anvende Tvangsmidler imod dem, der udeblive efter Tilsigelse, nemlig første Gang en Mulkt af 4 Mk. til 2 Rbd. Sølv, hvilken Mulkt fordobles for hver gjentagen Udeblivelse, og i Mangel af mindelig Betaling inddrives ved Udpantning, samt til at lade den, som saaledes beviislig trende Gange er udebleven, afhente ved Politiet, hvis Hielp betimeligen og skriftligen bør reqvireres af i Kommissionen. Det overdrages Kommissionen at bestemme, hvilke Personer der skulle ansættes ved Brandcorpset. og hvilke ved Borger=Væbningen; dog saaledes, at det Mandskab, som indskrives til Brandcorpset, i Særdeleshed tages af Professionister som henhøre til Bygnings faget, nemlig Tømmer= og Muurprofessionister, forsaavidt samme kan tilstrække, men forøvrigt af Snedker, Maler, Smede, Blytækker, Bødker, Dreier, Garver, Gjørtler, Glarmester, Hjulmager, Stolemager og Sadelmager Professionisterne, alt saaledes som Corpsets Chef maatte behøve til enhver Posts Besættelse, hvorhos det dog maa paalægges Kommissionen, med Hensyn til Ansættelse i de forskjellige Corpser, saavidt saadant maatte kunne bestaae med disses Tarv, at lempe sig efter Vedkommendes Ønske, ligesom det navnligen skal være det nuværende Mandskab af den ophævede 2den Afdeling af Borger=Væbningen forbeholdet at indtræde i Jægercorpserne, naar de ville anskaffe sig den reglementerede Uniform, og saalænge samme ikke hver for sig udgjøre 50 Mand Officerer, Underofficerer og Spillemænd uberegnede. Kommissionen har at udfærdige Antagelsesbeviser eller Patenter, hvori Enhvers Alder, Fødested og Haandtering nøiagtigen bør anføres, og lade vedkommende Corps disse tilstille tilligemed Tilgangs listen over det udskrevne Mandskab. Summarisk Extrakt at Corpsernes Styrke, Af- og Tilgang, samt Lister over de fritagne Personer m. m. indsendes aarlig af Kommissionen til Amtmanden. Til at aflægge Regnskab og udføre de forefaldende Sekretariats=Forretninger maa Kommissionen antage Byens Kæmnerkasserer eller en anden duelig Mand, som derfor tillægges en aarlig Løn af 25 Rbd. Sølv af Borger=Væbnings Fondet, ligesom et Bud for en aarlig Løn af 12 Rbd. Sølv. 1. - - Af Overformynderne i en Kjøbstæd var ført, Anke over, at Skifteretten sammesteds af et Skiftes Midler havde udlaant en Sum til Byeskriveren, mod en af denne udstædt Panteobligation, i hvilken Anledning Overøvrigheden henstillede til Kancelliets Resolution, hvorledes der skulde forholdes. Kollegiet tilkjendegav herpaa, at Skifteretten, ved at foretage det omhandlede Udlaan, ikke havde handlet lovmedholdeligt, da de under en Skiftebehandling, vedkommende Pengesummer i Almindelighed, for saavidt umyndige Arvinger angaae, bør indbetales kontant til vedkommende Overformyndere, hvorhos maatte bemærkes, at Byeskriveren, med Hensyn til den ham paaliggende Oppebørsel af Justitsfondsafgiften, ifølge Forordningen af 19 Decbr. 1821 end ikke havde været berettiget til uden Kancelliets Tilladelse at pantsætte sin Eiendom. Det blev derfor overdraget Øvrigheden at tilkjendegive Skifteretten, der in solidum maa være ansvarlig for det saaledes urigtigen udlaante Beløb, at den inden en vis Tid, som Overøvrig, heden havde at bestemme, burde indbetale samme i Overformynderiet, saafremt den vilde undgaae i den omhandlede Anledning at underkastes Tiltale.